Oricît s-ar coaliza, în intenție, românii pentru a condamna în cor „parcagiii”, de unde are garanția, se va întreba fiecare, că ceilalți vor face la fel, mai ales cînd atitudinea ce se așteaptă de la el presupune riscul unor privațiuni? Dacă va fi lăsat de izbeliște, expus și marginalizat? Pentru ce să fie „erou”? La ce îi folosește? Iepurele va face întotdeauna cu ochiul, iar cînd vor trebui să treacă la „fapte”, destui – asociind aici „iepurele” inclusiv cu „timpul liber” și „comoditatea” – vor asista inerți cum restul, alături de care sînt trup, suflet, like & share pe Facebook, înfăptuiesc ceea ce ei n-au cea mai mică intenție să facă, deși înțeleg că ar fi necesar.